**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын коррупциялы паныд удж нуӧдӧм йылысь»**

**Коми Республикаса Оланпаслӧн 41 статьяӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2020 вося вӧльгым тӧлысь 26 лунӧ

**1 статья.** Пыртны «Коми Республикаын коррупциялы паныд удж нуӧдӧм йылысь» Коми Республикаса Оланпаслӧн 41 статьяӧ (Коми Республикаса канму власьт органъяслӧн индӧд-тшӧктӧмъяс, 2008, 9 №, 405 ст.; 2009, 12 №, 200 ст.; 33 №, 609 ст.; 2010, 17 №, 382 ст.; 2012, 7 №, 173 ст.; 70 №, 1801 ст.; 2013, 5 №, 99 ст.; 10 №, 202 ст.; 17 №, 338 ст.; 354 ст.; 32 №, 592 ст.; 37 №, 709 ст.; 2014, 9 №, 112 ст.; 33 №, 674 ст.; 2015, 8 №, 96 ст.; 20 №, 249 ст.; 21 №, 286 ст.; 26 №, 365 ст.; 2016, 4 №, 44 ст.; 9 №, 101 ст.; 10 №, 111 ст.; 2017, 8 №, 128 ст.; 9 №, 152 ст.; 24 №, 417 ст.; 2018, 19 №, 353 ст.; 2019, 5 №, 58 ст.; 7 №, 87 ст.; 20 №, 303 ст.; 2020, 8 №, 116 ст.; 18 №, 296 ст.; 298 ст.) татшӧм вежсьӧмъяс:

1. Медводдза абзац гижны тадзи:

«Федеральнӧй оланпастэчас серти Коми Республикаын коррупцияысь ӧлӧдӧны татшӧм шӧр мераяс отсӧгӧн:».

2. 21 пункт гижны тадзи:

«21) Коми Республикаса канму органъясын, Коми Республикаын меставывса асвеськӧдлан органъясын индӧм органъясӧн урчитӧм пӧрадокын, мукӧд органын, организацияын, кутшӧмъяслы федеральнӧй оланпасӧн сетӧма торъя канму либӧ йӧзлы восьса мукӧд уджмог, абу нормативнӧй инӧда актъяс туйтӧмӧн, индӧм органъяслысь, организацияяслысь да налӧн чина йӧзлысь помшуӧмъяс да вӧчӧмторъяс (вӧчтӧмторъяс) оланпаслы лӧсявтӧмӧн лыддьӧм йылысь ёрдъяслӧн, арбитражнӧй ёрдъяслӧн оланпас серти вынсялӧм помшуӧмъяслӧн бӧртасъяс серти инӧдъясӧн вӧдитчан практикалысь юалӧмъяссӧ кварталнас ӧтчыдысь абу гежӧдджыка видлалӧм, медым лӧсьӧдны да примитны эрдӧдӧм торкалӧмъяслӧн помкаясысь ӧлӧдӧм да найӧс бырӧдӧм серти мераяс;».

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Юралысьлы, Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдасны тайӧ Оланпас збыльмӧдӧмсӧ.

Вӧзйыны Коми Республикаын меставывса асвеськӧдлан органъяслы примитны муниципальнӧй инӧда актъяс, кутшӧмъяс могмӧдасны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2020 вося ӧшым тӧлысь 4 лун

86-РЗ №